В И С Ш    С Ъ Д Е Б Е Н    С Ъ В Е Т

П Р О Т О К О Л   № 08

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 04.03.2026 г.

Днес, 04.03.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
                                                                                             Боян Новански

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

При обсъждането на т. 1 от дневния ред на заседанието присъстваха г-жа Миглена Тачева – директор на НИП и г-жа Светла Вълева – главен секретар на НИП.

- Инвестиции и строителство:

	1.ОТНОСНО: Среща с представители на Национален институт на правосъдието, поканени в изпълнение решение на Комисия „Управление на собствеността“ към Пленума на Висшия съдебен съвет, взето по протокол № 07/25.02.2026 г., т. 3.

	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.  НЕ ВЪЗРАЗЯВА относно инвестиционните предвиждания за имот, находящ се в гр. Банкя, ул. „Стефан Стамболов“ № 4, в управление на Висшия съдебен съвет, за създаване на учебен комплекс на НИП, отразени в подготвената документация от Националния институт на правосъдието за обществена поръчка с предмет „Изработване на инвестиционен проект и упражняване на авторски надзор за обект: Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на учебен комплекс на НИП“.
1.2. 	ПРИЕМА за необходимо и целесъобразно включване в Инвестиционната програма на ВСС на обектите:
- „Изработване на инвестиционен проект и упражняване на авторски надзор за обект „Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на учебен комплекс на НИП“ с прогнозна стойност 961 200 € с ДДС, период на изпълнение 2026 г. – 2033 г. и годишна задача за 2026 г . – 288 360 €, определени съгласно проведена пазарна консултация за определяне на прогнозна стойност на поръчката и подготвена документация за обществената поръчка от НИП.  
- „Извършване на предварителни предпроектни проучвания и други съпътстващи дейности, необходими за изработване на инвестиционен проект за реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на учебен комплекс на НИП“ с прогнозна стойност 18 407 €, период на изпълнение 2026 г.  и годишна задача за 2026 г. - 18 407 €.
1.3.	ВЪЗЛАГА на дирекция „Управление на собствеността на съдебната власт“ към Администрацията на ВСС при подготовка на проекта на Инвестиционната програма на ВСС за 2026 г. да включи обектите по т. 1.2. 
1.4. 	ИЗПРАЩА решението на директора на Национален институт на правосъдието и на главен секретар на Национален институт на правосъдието за сведение.

	2.ОТНОСНО: Постъпила информация в изпълнение на решение по т. 2 от протокол № 07/25.02.2026 г. от заседание на Комисия „Управление на собствеността“ към Пленума на Висшия съдебен съвет във връзка с реализиране на обект: „Строително-ремонтни работи на Съдебна палата - гр. София, бул. „Витоша“ № 2, включващи фасади към вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. 	ОТЛАГА вземането на решение по т. 2 от настоящия дневен ред за следващо заседание на комисията.
- Управление на собствеността:

	3.ОТНОСНО: Писма от административния ръководител на Районен съд – Карлово във връзка с преместване на съда в сграда, находяща на ул. „Димитър Събев“ № 4.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА проекти на писма до управителя на „Карлово Пропърти“ ООД и до административния ръководител на Районен съд – Карлово относно предстоящото изтичане на срока на договор рег. № ВСС – 3533/10.07.2025 г., сключен между „Карлово Пропърти“ ООД и ВСС и предстоящите приемо - предавателни действия.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ